CELEX: 62016TN0146
Language: da
Date: 2016-04-04 00:00:00
Title: Sag T-146/16: Sag anlagt den 4. april 2016 — Vereniging tot Behoud van Natuurmonumenten in Nederland m.fl. mod Kommissionen

30.5.2016   
            
            
               DA
            
            
               Den Europæiske Unions Tidende
            
            
               C 191/41
            
         Sag anlagt den 4. april 2016 — Vereniging tot Behoud van Natuurmonumenten in Nederland m.fl. mod Kommissionen
   (Sag T-146/16)
   (2016/C 191/54)
   Processprog: nederlandsk
   
      Parter
   
   
      Sagsøgere: Vereniging tot Behoud van Natuurmonumenten in Nederland (‘s-Graveland, Nederlandene), Stichting Het Groninger Landschap (Haren, Nederlandene), It Fryske Gea (Opsterland, Nederlandene), Stichting Het Drentse Landschap (Assen, Nederlandene), Stichting Het Overijssels Landschap (Dalfsen, Nederlandene), Stichting Het Geldersch Landschap (Arnhem, Nederlandene), Stichting Flevo-Landschap (Lelystad, Nederlandene), Stichting Het Utrechts Landschap (De Bilt, Nederlandene), Stichting Landschap Noord-Holland (Heiloo, Nederlandene), Stichting Het Zuid-Hollands Landschap (Rotterdam, Nederlandene), Stichting Het Zeeuwse Landschap (Heinkenszand, Nederlandene), Stichting Het Noordbrabants Landschap (‘s-Hertogenbosch, Nederlandene) og Stichting Het Limburgs Landschap (Maastricht, Nederlandene) (ved advokaterne P. Kuypers og M. de Wit)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse af 2. september 2015 om statsstøtte SA.27301 (2015/NN) — Nederlandene, Sag C(2015) 5929 final annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført to anbringender.
   
               1.
            
            
               En tilsidesættelse af artikel 107, stk. 1, TEUF
               
                           —
                        
                        
                           Naturbeskyttelse er i Nederlandene en tjenesteydelse af almen interesse som omhandlet i artikel 2 i protokol nr. 26 om tjenesteydelser af almen interesse (EUT 2012, C 326, s. 308) og omhandler dermed ikke økonomisk virksomhed.
                        
                     
                           —
                        
                        
                           Sagsøgerne er med urette blevet kvalificeret som virksomheder som omhandlet i artikel 107, stk. 1, TEUF. Sagsøgerne er organisationer, der dyrker arealer uden økonomisk vinding for øje, og som er dannet med henblik på at opfylde et (ikke-økonomisk) offentlig formål. Subsidiært har sagsøgerne gjort gældende, at de ikke er virksomheder, når de på grundlag af ordningen om bidrag til visse naturbeskyttelsesorganisationer, der dyrker arealer, ved hjælp af støtte erhverver arealer med henblik på naturbeskyttelse.
                        
                     
                           —
                        
                        
                           Støtteordningen fører i betragtning af de betingelser, der er forbundet hermed, ikke til en økonomisk fordel som omhandlet i artikel 107, stk. 1, TEUF.
                        
                     
                           —
                        
                        
                           Støtteordningen fører ikke til en konkurrencefordrejning.
                        
                     
                           —
                        
                        
                           Støtteordningen fører ikke til en påvirkning af den mellemstatslige handel.
                        
                     
         
               2.
            
            
               En tilsidesættelse af begrundelsespligten.